Franske euromynter

Franske euromynter er sirkulasjonsmynt av Den europeiske unions valuta euro med nasjonalt motiv for Frankrike på revers.

Nasjonale motiv
De franske euromyntene er preget i tre ulike design. De laveste valørene, 1-, 2- og 5-centmynten, er preget med en avbildning av Marianne, som symboliserer et sterkt og stabilt Europa. 10-, 20- og 50-centmynten har et bilde av en kvinne, som også var med på francmynten, mens de høyeste valørene, 1- og 2-euromynten, viser et tre som symboliserer liv og fortsatt vekst. Rundt treet står det Liberté, Égalité, Fraternité, som betyr Frihet, Likhet, Brorskap og er Frankrikes valgspråk. Til forskjell fra mange andre eurolands 2-euromynter har de franske ingen kanttekst, kun sifrene to og en stjerne, som gjentas seks ganger. På hver mynt står det også hvilket år den er preget.

Frankrikes gamle valuta, den franske francen, kan veksles inn hos landets sentralbank frem til 17. februar 2012, men dette gjelder kun sedler. Mynt kan ikke lenger veksles inn.

Frankrike har preget én serie mynter.

Referanser

Eksterne lenker
 Den europeiske sentralbanken: Frankrike

Euromynter etter land
Euromynter